หนูอายุ 18 ตอนเป็นประจำเดือนหนูจะมีอาการปวดท้องคล้ายปวดแบบโรคกระเพาะ คือปวดตรงลิ้นปี่มาจนถึงเหนือสะดือ จะอาเจียนด้วยค่ะ จะมีอาการตอนลุกหรือขยับตัวค่ะ แต่พอประจำเดือนหมด อาการปวดมันก็หายไป มันจะปวดเฉพาะตอนเป็นประจำเดือนเท่านั้นค่ะ เป็นแบบนี้มาประมาณ 4-5 เดือนแล้วค่ะ เมื่อก่อนตอนเป็นประจำเดือนก็ปวดท้องน้อยตามปกติแต่ไม่มาก พอมีอยู่เดือนหนึ่งที่ปวดทั้งท้องน้อยและปวดคล้ายโรคกระเพาะ เดือนต่อๆมาก็เป็นแบบนั้นมาเรื่อยๆเลยค่ะ จะมีอาการแค่เฉพาะตอนเป็นประจำเดือน อยากทราบว่าหนูเป็นอะไรคะ อันตรายมากไหมคะ
สวัสดีค่ะ การวินิจฉัยที่เป็นไปได้-ปวดประจำเดือน อาจปวดได้ตั้งแต่ท้องน้อยด้านล่างจนถึงปวดทั่วๆท้อง มักมีคลื่นไส้ ถ่ายเหลวร่วมด้วยได้-ปวดจากกระเพาะอาหารอักเสบ แต่ไม่น่าเป็นในช่วงที่มีประจำเดือนเท่านั้น-มีลำไส้อักเสบฟังจากอาการเบื้องต้น คล้ายปวดประจำเดือนมากที่สุด ซึ่งอย่างที่กล่าวไปว่าอาการอาจจะร่วมไปกับระบบอื่นด้วยได้จากอิทธิพลของสารที่ทำให้เกิดการอักเสบทั่วร่างกายที่หลั่งออกมามากช่วงมีประจำเดือนค่ะสังเกตอาการถ้าปวดในช่วงอื่นของรอบเดือนด้วย ร่วมกับ มีไข้ อาเจียนมาก กินได้น้อย อ่อนเพลีย ถ่ายเหลวมาก ควรไปพบแพทย์เพื่อหาสาเหตุอื่นๆของอาการปวดท้องการดูแลตัวเองเบื้องต้น รับประทานยาแก้ปวดประจำเดือนซึ่งเป็นยาในกลุ่มต้านการอักเสบที่ไม่ใช่สเตียรอยด์ พักผ่อนมากๆ งดการทำกิจกรรมที่ต้องใช้แรง